འབྲི་གུང་ཕྱོགས་བཅུའི་མུན་སེལ་དཔེ་ཚོགས།
༄༅། །རྡོ་རྗེ་གཙུག་ལག་གི་གཏོར་འབུལ་བཞུགས་སོ།།
གཏོར་མ་ལ་དཔལ་འབར་བཙུགས། རཀྟ་བྲན། དགུག་གཞུག་བྱ། སྨན་རཀ་བྱིན་རླབས་གཏོར་བསྔོས་བྱས་ལ། ཧཱུྃ། དུར་ཁྲོད་རབ་
འཇིགས་རྔམ་པའི་ཕོ་བྲང་ནས། །ཉི་ཟླ་པདྨ་འབར་བའི་གདན་གྱི་སྟེང༌། །དཔལ་ཆེན་ཁྲོ་རྒྱལ་
སྟོབས་ལྡན་ནག་པོ་ཆེ། །གཉིས་མེད་ཡུམ་ཆེན་འབྱུང་བ་ལྔ་ཡི་བདག །གནས་ལྔར་བྱ་ཁྱུང་རྟ་
མགྲིན་རྡོ་རྗེ་གཞོན། །ཕྱག་ན་རྡོ་རྗེ་གཤིན་རྗེའི་གཤེད་པོ་བཞུགས། །ཁྱབ་འཇུག་ཆེན་པོ་དྲེགས་
པ་ཀུན་གྱི་གཙོ། །སྲོག་ལེན་ནག་པོ་གསོད་བྱེད་ཁྲག་འཐུང་མ། །ལས་མཁན་སྐུ་གསུང་ཐུགས་
ཀྱི་མོན་པ་གསུམ། །འཆི་བདག་གཤིན་རྗེ་སྲོག་གི་བདག་མོ་དང༌། །མ་ཧཱ་དེ་ཝ་མུ་སྟེགས་ཡཀྴ་
ནག །མེ་ཡི་ཁ་རླངས་བདུད་མོ་ཁྲག་འཛག་མ། །རཀྴ་གློག་ཕྲེང་སྦལ་མགོ་ཁྲག་མིག་མ། །རྭ་
ཧུ་ལ་དང་གནོད་སྦྱིན་གང་བ་བཟང་། །ཤ་ཟ་རལ་ཅན་རྒྱལ་པོ་ལེ་བྱིན་ཧར། །དམུ་རྗེ་བཙན་
པ་བཙན་རྒོད་ཡམ་ཤུད་དམར། །དགེ་བསྙེན་རྡོར་ལེགས་འགོང་པོ་ལག་དགུ་དང༌། །རྐང་
ལག་རིང་མོ་གཞོན་ནུ་གཏུམ་མོ་རྣམས། །རང་རང་འཁོར་བཅས་འདི་གཤེགས་གདན་ལ་
590

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
བཞུགས། །ཕྱི་ནང་གསང་མཆོད་ཤ་ཁྲག་སྙིང་སྣའི་ཚོགས། །སྨན་རཀ་གཏོར་མ་སྤྱན་གཟིགས་
དཀོར་ནོར་བཅས། །དགྲ་བགེགས་བསྒྲལ་བའི་ཕུང་ཁམས་སྐྱེ་མཆེད་དང༌། །དབང་པོ་རྣམ་ལྔ་
འདོད་པའི་ཡོན་ཏན་ཚོགས། །སྟོབས་ལྡན་སྔགས་བདག་འཁོར་དང་བཅས་ལ་འབུལ། །དགྱེས་
པར་བཞེས་ལ་དམ་སྐོང་ཉམས་ཆག་བཤགས། །ཐུགས་དམ་རྒྱུད་བསྐུལ་བཅོལ་བའི་ཕྲིན་ལས་
སྒྲུབས། །བདག་གི་བསམ་དོན་འབད་མེད་འགྲུབ་པར་མཛོད། །ཅེས་གཏོར་མ་ཁང་ཐོག་ཏུ་འབུལ་བ་ནི་དྲག་
ལས་སོགས་མིན་པའི་དུས་གཏོར་དང་གསོལ་མཆོད་སོགས་ཀྱི་སྐབས་བྱ། ཡང་དྲེགས་པའི་བསྙེན་སྒྲུབ་བྱེད་ཚེའང་ཐུན་དྲུག་གམ་བཞིར་གཏོར་འབུལ་
ལམ། གཏོར་མར་ཤ་ཟན་སྨན་རཀ་བསྒྲོན་ལ་དགུག་གཞུག་གཏོར་བསྔོས་བྱས་ལ་གཏོར་འབུལ་འདི་བྱ་བ་ཡིན་ནོ།། །།མངྒ་ལཾ།།
591

འབྲི་གུང་ཕྱོགས་བཅུའི་མུན་སེལ་དཔེ་ཚོགས།